text: اس موقع پر ڈاکٹر جیتندر سنگھ نے مرکزی حکومت کے 6 ملازمین کو تیسرا انوبھو ایوارڈ- 2018 پیش کئے۔ یہ ایوارڈ انہیں انوبھو پورٹل کے تئیں ان کی خدمات کے صلے میں دیئے گئے ہیں، جو مرکزی حکومت کے ملازمین کی آنے والی نسلوں کے لئے ایک ادارہ جاتی یاد قائم کرنے کے لئے ڈیزائن کیا گیا ہے۔ایوارڈ پانے والوں کو مبارکباد دیتے ہوئے ڈاکٹر جیتندر سنگھ نے کہا کہ انوبھو کے تحت ریٹائرڈ ملازمین اپنی سروس کے دوران اپنے تجربات کے بارے میں جانکاری فراہم کرتے ہیں۔ انہوں نے کہا کہ یہ تجربے تحقیق کے لئے ایک اہم خزانہ ہے۔ اس سے ہم کو اپنے کام کاج کو بہتر بنانے میں مدد ملے گی۔